CELEX: 32006D0101
Language: et
Date: 2006-02-06 00:00:00
Title: 2006/101/EÜ: Komisjoni otsus,  6. veebruar 2006 , liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta 2006. aastal  (teatavaks tehtud numbri K(2006) 251 all)

16.2.2006   
            
            
               ET
            
            
               Euroopa Liidu Teataja
            
            
               L 46/40
            
         
      KOMISJONI OTSUS,
   6. veebruar 2006,
   liikmesriikides kodu- ja metslindudel lindude gripi avastamiseks läbiviidavate uuringute kavade rakendamise kohta 2006. aastal
   (teatavaks tehtud numbri K(2006) 251 all)
   (2006/101/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artiklit 20,
   ning arvestades järgmist:
   
               (1)
            
            
               Otsuses 90/424/EMÜ on sätestatud, et ühendus toetab rahaliselt ühenduse veterinaariaalaste õigusaktide väljatöötamiseks ning veterinaarhariduse ja -koolituse arenguks vajalikke tehnilisi ja teaduslikke meetmeid.
            
         
               (2)
            
            
               Loomade tervishoiu ja heaolu teaduskomitee oma 27. juuni 2000. aasta aruandes ja Euroopa Toiduohutusamet oma 20. septembri 2005. aasta arvamuses soovitasid läbi viia uuringud lindude gripi avastamiseks kodu- ja metslindude hulgas, eelkõige selleks, et määrata kindlaks lindude gripi viiruse alatüüpide H5 ja H7 levimus.
            
         
               (3)
            
            
               Nõukogu 19. mai 1992. aasta direktiivis 92/40/EMÜ, millega kehtestatakse klassikalise lindude katku tõrjemeetmed, (2) on määratletud ühenduse tõrjemeetmed, mida kohaldatakse lindude gripi puhangu korral kodulindude seas. Samas ei sätestata selles korrapäraste uuringute läbiviimise kohustust kõnealuse haiguse uurimiseks kodu- ja metslindudel.
            
         
               (4)
            
            
               Komisjoni otsustega 2002/649/EÜ, (3) 2004/111/EÜ (4) ja 2005/464/EÜ (5) on ette nähtud liikmesriikide kohustus esitada komisjonile lindude grippi käsitlevad seirekavad.
            
         
               (5)
            
            
               Komisjoni otsustega 2002/673/EÜ, (6) 2004/630/EÜ (7) ja 2005/732/EÜ (8) on heaks kiidetud kavad, mille liikmesriigid on esitanud kodu- ja metslindudel lindude gripi avastamiseks läbiviidavate uuringute kohta kõnealustes kavades täpsustatud ajal.
            
         
               (6)
            
            
               Nimetatud uuringute käigus on mitmes liikmesriigis tuvastatud madala patogeensusega linnugripi viiruse eri alatüüpide H5 ja H7 esinemine. Kuigi lindude gripi viiruste levimust võib praegu pidada üsna väikeseks, on seire jätkamine ja parandamine väga oluline selleks, et tunda paremini madala patogeensusega linnugripi viiruseid ning tõkestada viiruste märkamatut levikut kodulindude populatsiooni hulgas. Liikmesriikide uuringute tulemused on osutunud väga kasulikuks selliste lindude gripi viiruse alatüüpide esinemise seires, mis virulentsemaks vormiks muteerumise korral on tõsiselt ohtlikud. Seetõttu on asjakohane tugevdada linnugripi seiret, pidades silmas haigestumise praegust olukorda Euroopas. Ühenduse toetuse kogusumma liikmesriikidele kõnealuste meetmete jaoks peaks tagama täiendava seire.
            
         
               (7)
            
            
               Seetõttu peaksid liikmesriigid esitama komisjonile heakskiitmiseks lindude gripi uuringute kavad, et ühendus saaks anda rahalist abi.
            
         
               (8)
            
            
               Seoses metslindude seirega tuleks arvesse võtta Euroopa Toiduohutusameti ja keskkonna peadirektoraadi tehtud teadustöö tulemusi niipea, kui need on kättesaadavad. Kõnealuseid tulemusi kasutatakse samuti käesoleva otsuse läbivaatamisel.
            
         
               (9)
            
            
               Kõik ühenduses looduslikult esinevad metslinnuliigid on hõlmatud nõukogu 2. aprilli 1979. aasta direktiivi 79/409/EMÜ (loodusliku linnustiku kaitse kohta) (9) kaitserežiimiga ning seepärast võetakse täiel määral arvesse kõnealuse direktiivi nõudeid igasuguse lindude gripi seire puhul.
            
         
               (10)
            
            
               Käesoleva otsusega kehtestatavad meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid esitavad 7. veebruariks 2006 komisjonile heakskiitmiseks kodu- ja metslindudel läbiviidavate lindude gripi uuringute kavad vastavalt lisale.
   Artikkel 2
   Artiklis 1 sätestatud meetmete toetuseks hüvitab ühendus liikmesriikide kuludest 50 %, toetades liikmesriike kokku maksimaalselt 2 000 000 euro ulatuses.
   Artikkel 3
   Testide tegemise kulud hüvitatakse maksimaalselt järgmistes määrades:
   
               a)
            
            
               :
            
            
               ELISA test
            
            
               :
            
            
               1 euro testi kohta;
            
         
               b)
            
            
               :
            
            
               agar-geeli immuundifusioontest
            
            
               :
            
            
               1,2 eurot testi kohta;
            
         
               c)
            
            
               :
            
            
               hemaglutinatsiooni inhibitsiooni test H5/H7 tuvastamiseks
            
            
               :
            
            
               1,2 eurot testi kohta;
            
         
               d)
            
            
               :
            
            
               viirusisolatsiooni test
            
            
               :
            
            
               30 eurot testi kohta;
            
         
               e)
            
            
               :
            
            
               polümeraasi ahelreaktsiooni test (PCR-test)
            
            
               :
            
            
               15 eurot testi kohta.
            
         Artikkel 4
   Käesolev otsus on adresseeritud liikmesriikidele.
   
      Brüssel, 6. veebruar 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud Euroopa Parlamendi ja nõukogu direktiiviga 2003/99/EÜ (ELT L 325, 12.12.2003, lk 31).
   
      (2)  EÜT L 167, 22.6.1992, lk 1. Direktiivi on viimati muudetud 2003. aasta ühinemisaktiga.
   
      (3)  EÜT L 213, 9.8.2002, lk 38.
   
      (4)  ELT L 32, 5.2.2004, lk 20. Otsust on muudetud otsusega 2004/615/EÜ (ELT L 278, 27.8.2004, lk 59).
   
      (5)  ELT L 164, 24.6.2005, lk 52. Otsust on muudetud otsusega 2005/726/EÜ (ELT L 273, 19.10.2005, lk 21).
   
      (6)  EÜT L 228, 24.8.2002, lk 27. Otsust on muudetud otsusega 2003/21/EÜ (EÜT L 8, 14.1.2003, lk 37).
   
      (7)  ELT L 287, 8.9.2004, lk 7. Otsust on viimati muudetud otsusega 2004/679/EÜ (ELT L 310, 7.10.2004, lk 75).
   
      (8)  ELT L 274, 20.10.2005, lk 95.
   
      (9)  EÜT L 103, 25.4.1979, lk 1. Direktiivi on viimati muudetud määrusega (EÜ) nr 807/2003 (ELT L 122, 16.5.2003, lk 36).
   
      LISA
      LIIKMESRIIKIDES 2006. AASTAL VEEBRUARIST DETSEMBRINI TEOSTATAVAD KODU- JA METSLINDUDEL ESINEVA LINDUDE GRIPI SEIRE KAVAD
      A.   Uuringute eesmärgid, üldnõuded ja kriteeriumid
      A.1.   EESMÄRGID
      
                  1.
               
               
                  Teha kindlaks lindude gripi viiruse alatüüpide H5 ja H7 esinemissagedus eri kodulinnuliikidel, korrates varasemaid sõelteste muudetud ja sihipärasemal viisil.
               
            
                  2.
               
               
                  Jätkata seiret lindude gripi esinemise üle metslindudel varajase hoiatamise süsteemi jaoks viirusetüvede kohta, mis võivad sattuda kodulinnukarja metslindude kaudu.
               
            
                  3.
               
               
                  Hankida teadmisi ohu kohta, mida looduses esinev lindude gripp kujutab loomade tervisele.
               
            
                  4.
               
               
                  Edendada inimeste ja loomade gripiseire võrkude ühendamist ja integreerimist.
               
            A.2.   ÜLDNÕUDED JA KRITEERIUMID
      
                  1.
               
               
                  Viimane proovide võtmise tähtpäev on 31. detsember 2006.
                  Proovid võetakse iga kodulinnuliigi tootmisperioodile vastaval ajavahemikul.
               
            
                  2.
               
               
                  Lõplike uuringutulemuste esitamise tähtpäev on 31. märts 2007.
               
            
                  3.
               
               
                  Liikmesriigid analüüsivad proove lindude gripi riiklikes laborites või muudes laborites, mille on heaks kiitnud pädevad ametiasutused ja mis alluvad riiklike laborite kontrollile.
               
            
                  4.
               
               
                  Kõik tulemused (nii seroloogilised kui viroloogilised) saadetakse võrdlemiseks lindude gripi ühenduse tugilaborile. Tuleb tagada tõhus teabevahetus. Ühenduse tugilaborid pakuvad tehnilist tuge ja kindlustavad diagnostiliste reagentide ulatusliku varu. Ühtsuse tagamiseks edastab ühenduse tugilabor riiklikele laboritele uuringus kasutatavad antigeenid.
               
            
                  5.
               
               
                  Kõik lindude gripi viiruse isolaadid tuleb esitada ühenduse tugilaborile kooskõlas ühenduse õigusaktidega. Viiruse alatüüpide H5 ja H7 puhul esitatakse isolaadid viivitamatult ning nende suhtes viiakse vastavalt ühenduse direktiivile 92/40/EMÜ läbi standardne identifitseerimiskatse (nukleotiidide järjestusmääramine/intravenoosse patogeensuse indeks). Lisaks nõuab ühenduse tugilabor, et hanelistelt saadud alatüüpide H5 või H7 positiivsed seerumid esitatakse anonüümselt, et luua arhiiv tulevaste testide väljatöötamise hõlbustamiseks.
               
            B.   Lindude gripi uuringud kodulindudel
      
                  1.
               
               
                  Kõiki positiivseid leide uuritakse põllumajandusettevõttes tagasiulatuvalt ning komisjonile ja ühenduse tugilaborile esitatakse aruanne kõnealuse uuringu tulemuste kohta.
               
            
                  2.
               
               
                  Konkreetsed protokollid, mis peavad olema kaasas ühenduse tugilaborile saadetava materjaliga, ja uuringuandmete kogumiseks ette nähtud aruandlustabelid saab ühenduse tugilaborilt. Kõnealustes tabelites tuleb ära märkida laboris kasutatud analüüsimeetodid. Nimetatud tabeleid kasutatakse tulemuste esitamiseks ühe dokumendina.
               
            
                  3.
               
               
                  Iga kodulinnuliigi puhul, sealhulgas ka vabapidamise tingimustes kasvatatud kodulindude puhul, kogutakse vereproovid seroloogilisteks uuringuteks vähemalt 5 kuni 10 linnult (välja arvatud partidelt, hanedelt ja vuttidelt) põllumajandusettevõtte kohta ning eri lindlatest, kui viimaseid on põllumajandusettevõttes mitu.
               
            
                  4.
               
               
                  Et proove saaks lugeda kogu liikmesriigi suhtes representatiivseteks, tuleb neid võtta kõigist tema osadest kihtvalimina, võttes arvesse järgmist:
                  
                              a)
                           
                           
                              proovivõtuga hõlmatavate põllumajandusettevõtete arv (välja arvatud partide, hanede ja kalkunite puhul); kõnealune arv määratakse kindlaks viisil, mis tagab vähemalt ühe nakatunud põllumajandusettevõtte avastamise, kui nakatunud põllumajandusettevõtete levimus on vähemalt 5 % ja usaldusvahemik 95 % (vt tabel 1), ning
                           
                        
                              b)
                           
                           
                              proovivõtuga hõlmatavate lindude arv igas põllumajandusettevõttes määratakse kindlaks viisil, et vähemalt ühe nakatunud linnu avastamise tõenäosus on 95 %, kui seroloogiliselt positiivsete lindude levimus on ≥ 30 %.
                           
                        
            
                  5.
               
               
                  Toetudes riskianalüüsile ja asjaomaste liikmesriikide eriolukorrale, võetakse valimi kavandamisel lisaks arvesse järgmist:
                  
                              a)
                           
                           
                              tootmisliigid ja nendele eriomased ohud, pidades silmas eelkõige vabapidamist, välitingimustes pidamist ning tagaaia-linnukarju, samuti teisi tegureid, nagu eri vanuses lindude pidamine, pinnavee kasutamine, lindude suhteliselt kõrge eluiga, mitme linnuliigi pidamine põllumajandusettevõttes või muud asjakohased tegurid;
                           
                        
                              b)
                           
                           
                              proovivõtuga hõlmatavate kalkuneid, parte ja hanesid pidavate põllumajandusettevõtete arv määratakse kindlaks viisil, mis tagab vähemalt ühe nakatunud lindudega ettevõtte avastamise, kui nakatunud lindudega ettevõtete levimus on vähemalt 5 % ja usaldusvahemik 99 % (vt tabel 2);
                           
                        
                              c)
                           
                           
                              kui liikmesriigis on märkimisväärsel hulgal jahilinde, silerinnalisi linde ja vutte kasvatavaid põllumajandusettevõtteid, kaasatakse need kõnealusesse kavasse. Vuttide puhul võetakse proove ainult täiskasvanud (või munevatelt) sugulindudelt;
                           
                        
                              d)
                           
                           
                              proovide võtmine ajastatakse hooajalise tootmisega. Samas võib kohalikul tasandil proove vajaduse korral võtta muul kindlaksmääratud ajal, mil muude peremeeskodulindude viibimine põllumajandusettevõttes võib suurendada haigestumisohtu;
                           
                        
                              e)
                           
                           
                              liikmesriigid, kes peavad võtma Newcastle’i haiguse proove, et säilitada oma staatus riigina, kus komisjoni otsuse 94/327/EÜ (1) kohaselt Newcastle’i haiguse vastu ei vaktsineerita, võivad kasutada kõnealuseid aretuskarjalt võetavaid proove H5/H7 antikehade seire jaoks.
                           
                        
            Tabel 1
      Proovivõtuga hõlmatavate põllumajandusettevõtete arv iga kodulinnuliigi puhul (välja arvatud kalkuneid, parte ja hanesid kasvatavad põllumajandusettevõtted)
      
                  Liikmesriigi põllumajandusettevõtete arv kodulinnuliigi kohta
               
               
                  Proovivõtuga hõlmatavate põllumajandusettevõtete arv
               
            
                  Kuni 34
               
               
                  Kõik
               
            
                  35–50
               
               
                  35
               
            
                  51–80
               
               
                  42
               
            
                  81–250
               
               
                  53
               
            
                  > 250
               
               
                  60
               
            
         
      Tabel 2
      Proovivõtuga hõlmatavate kalkuneid, parte ja hanesid kasvatavate põllumajandusettevõtete arv
      
                  Põllumajandusettevõtete arv liikmesriigis
               
               
                  Proovivõtuga hõlmatavate põllumajandusettevõtete arv
               
            
                  Kuni 46
               
               
                  Kõik
               
            
                  47–60
               
               
                  47
               
            
                  61–100
               
               
                  59
               
            
                  101–350
               
               
                  80
               
            
                  > 350
               
               
                  90
               
            C.   Erinõuded H5/H7 alatüüpi kuuluva lindude gripi nakkuse avastamiseks partidel, hanedel ja vuttidel
      
                  1.
               
               
                  Seroloogiliste testide jaoks mõeldud vereproovide võtmisel tuleb eelistada välitingimustes peetavaid linde.
               
            
                  2.
               
               
                  Igas väljavalitud põllumajandusettevõttes võetakse seroloogiliste testide jaoks 40–50 vereproovi.
               
            D.   Lindude gripi uuring metslindudel
      D.1.   UURINGU KAVANDAMINE JA RAKENDAMINE
      
                  1.
               
               
                  On vaja luua sidemed metslindude kaitse ja/või vaatlusega tegelevate institutsioonide ning rõngastusjaamadega. Vajadusel võetakse proove kõnealuste rühmade/jaamade töötajate järelevalve all või võtavad neid jahimehed.
               
            
                  2.
               
               
                  Eluslindude või kütitud lindude aktiivne seire peab keskenduma:
                  
                              a)
                           
                           
                              metslinnuliikidele, mille populatsioon on nakatumisest rohkem ohustatud, põhinedes:
                              
                                          i)
                                       
                                       
                                          lähtekohal ja rändeteedel;
                                       
                                    
                                          ii)
                                       
                                       
                                          metslindude arvukusel ühenduses ning
                                       
                                    
                                          iii)
                                       
                                       
                                          kontakti tõenäosusel kodulindudega;
                                       
                                    
                        
                              b)
                           
                           
                              riskialade kindlaksmääramisele, põhinedes:
                              
                                          i)
                                       
                                       
                                          erinevaid liike hõlmavatel arvukate rändlinnuliikide ja eelkõige F osas loetletud liikide segaaladel;
                                       
                                    
                                          ii)
                                       
                                       
                                          kodulinnukasvatusettevõtete lähedusel ning
                                       
                                    
                                          iii)
                                       
                                       
                                          asukohal rändeteede suhtes.
                                       
                                    
                        Proovivõtmisel peab arvestama rändemarsruutide hooajalisusega, mis võib eri liikmesriikides muutuda ja linnuliikidega, mis on loetletud F osas.
               
            
                  3.
               
               
                  Surnult leitud metslindude passiivne seire peab eelkõige olema suunatud ebatavalisele suremusele või olulistele haiguspuhangutele:
                  
                              a)
                           
                           
                              F osas loetletud metslinnuliikidel ja muude metslindude hulgas, kes nendega kokku puutuvad, ning
                           
                        
                              b)
                           
                           
                              punkti 2 alapunkti b lõikes i osutatud kohtades.
                           
                        Mitme liigi hulgas esinevad üheaegsed surmajuhtumid on lisategurid, mida tuleb arvesse võtta.
               
            D.2.   PROOVIVÕTUMEETOD
      
                  1.
               
               
                  Viroloogiliseks uuringuks tuleb võtta kloaagi-tampooniproov. Lisaks sügisesele proovide võtmisele samal aastal sündinud lindudelt võib kõige paremaid tulemusi anda proovide võtmine peremeesliikidelt, kelle vastuvõtlikkus on suur ja kes puutuvad tihti kokku kodulindudega (nt sinikael-part).
               
            
                  2.
               
               
                  Lisaks kloaagi-tampooniproovile või värskele väljaheitele tuleb surnult leitud või mahalastud metslindudelt võtta koeproove (nimelt ajust, südamest, kopsudest, neerudest ja sooltest) viirusisolatsiooniks ja molekulaartuvastuseks (PCR). Molekulaarmeetodeid kasutatakse üksnes kvaliteeti tagada suutvates ja ühenduse tugilaborite poolt lindude gripi puhul tunnustatud meetodeid kasutavates laborites.
               
            
                  3.
               
               
                  Proovid võetakse eri liikidesse kuuluvatelt vabas looduses elavatelt lindudelt. Põhiliselt võetakse proove hanelistelt (veelinnud) ja kurvitsalistelt (rannikulinnud).
               
            
                  4.
               
               
                  Püünisesse püütud, kütitud või äsja surnud metslindudelt võetakse väljaheited tampooniga või kogutakse hoolikalt, kui väljaheited on veel värsked.
               
            
                  5.
               
               
                  Kokku on lubatud panna kuni viis ühelt ja samalt liigilt samast kohast ja üheaegselt võetud proovi. Proovide kogumisel tuleb tagada, et positiivse leiu korral on võimalik üksikuid proove uuesti analüüsida.
               
            
                  6.
               
               
                  Proovide hoiustamise ja vedamisega peab olema eriti hoolikas. Kui kiire vedu laborisse 48 tunni jooksul (transpordikeskkonnas 4 °C juures) ei ole tagatud, tuleb proovid hoiustada ja seejärel transportida kuivas jääs temperatuuril – 70 °C (temperatuur 4 °C kuni – 70 °C on soovitatav ainult väga lühiajalisel säilitamisel, aga võimalusel tuleks seda vältida).
               
            E.   Laboratoorne analüüs
      
                  1.
               
               
                  Laboratoorne analüüs viiakse läbi kooskõlas direktiivi 92/40/EMÜ III lisas sätestatud klassikalise lindude katku kinnitamise ning eristusdiagnoosi diagnostikameetoditega (sh partidelt ja hanedelt saadud seerumite uurimine hemaglutinatsiooni inhibitsiooni (HI) testi teel).
               
            
                  2.
               
               
                  Juhul kui kavandatakse laboratoorseid analüüse, mida ei ole sätestatud direktiivis 92/40/EMÜ või mida ei ole kirjeldatud maismaaloomi käsitlevas OIE käsiraamatus, esitab liikmesriik ühenduse tugilaborile vajalikud andmed analüüsi valideerimiseks samal ajal, kui ta esitab oma kava komisjonile heakskiitmiseks.
               
            
                  3.
               
               
                  Riiklikud laborid kinnitavad kõigi seroloogiliselt positiivsete leidude puhul lindude gripi olemasolu hemaglutinatsiooni inhibitsiooni testi teel, kasutades järgmisi lindude gripi ühenduse tugilaborilt saadud kindlaks määratud viirusetüvesid.
                  H5 
                  
                              a)
                           
                           
                              Esialgses katses kasutatav tüvi: Ostrich/Denmark/72420/96 (H5N2);
                           
                        
                              b)
                           
                           
                              ristuva reaktsiooniga N2 antikeha kõrvaldamiseks analüüsida kõik positiivsed leiud tüvega Duck/Denmark/64650/03 (H5N7).
                           
                        H7 
                  
                              a)
                           
                           
                              Esialgses katses kasutatav tüvi: Turkey/England/647/77 (H7N7);
                           
                        
                              b)
                           
                           
                              ristuva reaktsiooniga N7 antikeha kõrvaldamiseks analüüsida kõik positiivsed leiud tüvega African Starling/983/79 (H7N1).
                           
                        
            
                  4.
               
               
                  Kõik metslindudel lindude gripi uuringu (peatükk D) käigus kogutud proovid analüüsitakse H5 suhtes PCR-testiga võimalikult kiiresti, aga vähemalt kahe nädala jooksul, ning positiivse tulemuse korral tuleks võimalikult kiiresti läbi viia lõhestamispiirkonna analüüs, et teha kindlaks, kas tegemist on kõrge patogeensusega linnugripi või madala patogeensusega linnugripi tekitajaga.
               
            
                  5.
               
               
                  Lindude gripi seroloogilist seiret ei kohaldata metslindude suhtes.
               
            
                  6.
               
               
                  Liikmesriigid teatavad iga kahe kuu järel komisjonile H5 ja H7 positiivsetest proovidest, mis avastati kodulindude ja metslindude seire käigus. See ei piira vastavates õigusaktides sätestatud liikmesriikide kohustust teavitada komisjoni kõrge patogeensusega linnugripi juhtudest sõltumata peremeesliigist.
               
            F.   Lindude gripi kõrge riskitasemega metslindude esialgne loetelu (2)
      
      
                  Ladinakeelne nimi
               
               
                  Eestikeelne nimi
               
            
                  
                              1.
                           
                           
                              Anser albifrons
                           
                        
               
                  suur-laukhani
               
            
                  
                              2.
                           
                           
                              Anser fabalis
                           
                        
               
                  rabahani
               
            
                  
                              3.
                           
                           
                              Anas platyrhynchos
                           
                        
               
                  sinikael-part
               
            
                  
                              4.
                           
                           
                              Anas strepera
                           
                        
               
                  rääkspart
               
            
                  
                              5.
                           
                           
                              Anas acuta
                           
                        
               
                  soopart
               
            
                  
                              6.
                           
                           
                              Anas clypeata
                           
                        
               
                  luitsnokk-part
               
            
                  
                              7.
                           
                           
                              Anas penelope
                           
                        
               
                  viupart
               
            
                  
                              8.
                           
                           
                              Anas crecca
                           
                        
               
                  piilpart
               
            
                  
                              9.
                           
                           
                              Anas querquedula
                           
                        
               
                  rägapart
               
            
                  
                              10.
                           
                           
                              Aythya ferina
                           
                        
               
                  punapea-vart
               
            
                  
                              11.
                           
                           
                              Aythya fuligula
                           
                        
               
                  tuttvart
               
            
                  
                              12.
                           
                           
                              Vanellus vanellus
                           
                        
               
                  kiivitaja
               
            
                  
                              13.
                           
                           
                              Philomachus pugnax
                           
                        
               
                  tutkas
               
            
                  
                              14.
                           
                           
                              Larus ridibundus
                           
                        
               
                  naerukajakas
               
            
                  
                              15.
                           
                           
                              Larus canus
                           
                        
               
                  kalakajakas
               
            
         (1)  EÜT L 146, 11.6.1994, lk 17.
      
         (2)  Loetelu ei ole kitsendav, vaid see on mõeldud rändliikide määratlemiseks, mille puhul on suurem oht tuua lindude gripp ühendusse. Loetelu tuleb vastavalt teadusuuringute tulemustele pidevalt ajakohastada.